stanford-oval/wikipedia huggingface dataset:
מולי ברנט
קריירה

בשנת 2008, ברנט קיבלה את התפקיד של הגיבורה מלאני ג'ונאס בסדרה "ימי חיינו". ארבע שנים לאחר מכן, ב-2012, היא עזבה את "ימי חיינו" כדי לעסוק בתפקידים אחרים, וזכתה לתפקידי אורח בסדרות פריים טיים כמו "CSI: ניו יורק" ו-"Major Crimes".
היא גם זכתה בתפקיד הקולנועי הראשון שלה, כשגילמה את אשלי בלום בסרט המקורי של "MTV "Ladies Man: A Made Movie, כמו גם את התפקיד של ג'סטין גייבל בסרט היכל התהילה של הולמרק, "This Magic Moment".
ברנט חזרה לסדרה "ימי חיינו" לתקופה של שישה חודשים בסוף 2014. בסוף 2015, ברנט הופיעה בתפקיד נינה מור במספר פרקים בסדרה "CSI סייבר". סרטי האינדי של ברנט כוללים את התפקידים של לקס במותחן המדע הבדיוני "Ctrl+Alt+Del", ליסה במסיבת החתונה ושל סאות'רן בל קייט סטנסון בסרט "Shattered". באמצע 2016, היא שיחקה זמנית את התפקיד של מקסי ג'ונס בסדרת הטלוויזיה "ג'נרל הוספיטל", תפקיד אליו חזרה בשנת 2018 למספר פרקים. ב-2022, היא החלה בתפקיד זמני כבלשית גרייס מונסי, בסדרה של NBC, "חוק וסדר: מדור מיוחד" בעונה ה-24 של התוכנית, עד שקיבלה תפקיד קבוע החל מהפרק השביעי של העונה. למרות זאת, ברנט עזבה את הסדרה בסוף העונה.
פילמוגרפיה > בקולנוע

| שנה | סרט | תפקיד | הערות |
| --- | --- | --- | --- |
| 2013 | Ladies Man: A Made Movie | אשלי בלום |  |
| 2014 | Parking | שרה |  |
| 2015 | Hiker | ברוק פאריו |  |
| 2016 | Ctrl+Alt+Del | לקס |  |
| 2016 | The Wedding Party | ליסה |  |
| 2017 | Mommy I Didn't Do It | גייל סאברין |  |
| 2017 | Shattered | קייט סטנסון |  |
פילמוגרפיה > בטלוויזיה

| שנה | סדרה | תפקיד | הערות |
| --- | --- | --- | --- |
| 2007 | Life | ג'וסי | בפרק: "Serious Control Issues" |
| 2008–2012, 2014–2016 | ימי חיינו | מלאני לייטון קיריאקיס ג'ונאס | תפקיד ראשי |
| 2009–2014 | True Blood | אמנדה ג'יין | בפרק: "Keep This Party Going" |
| 2010 | Good Luck Charlie | מדיסון | בפרק: "Boys Meet Girls" |
| 2011–2012 | Venice: The Series | שרה | סדרת רשת; תפקיד ראשי (season 3) |
| 2012 | CSI: NY | מולי ביירן | בפרק: "Slainte" |
| 2012 | Cameras | מולי | סדרת רשת; תפקיד ראשי |
| 2013 | Zach Stone Is Gonna Be Famous | דב | בפרק: "Zach Stone Is Gonna Be The Zacthelor" |
| 2013 | המפענחת: פשעים חמורים | קים ריילי | בפרק: "Jailbait" |
| 2013 | This Magic Moment | ג'סטין גאבל | סרט טלוויזיה של הולמרק |
| 2013 | Addicts Anonymous | היילי מאיירס | סדרת רשת; תפקיד ראשי |
| 2013, 2015 | ג'סי | דרלה שאנון | פרקים: "GI Jessie", "A Close Shave" |
| 2015 | Longmire | שרה | בפרק: "Four Arrows" |
| 2015–2016 | CSI: סייבר | נינה מור | פרקים: "Why-Fi", "Shades of Grey", "5 Deadly Sins", "Legacy" |
| 2016–2017 | מערכות יחסים | לאורה | פרקים: "The Good Guy", "The Match", "The Ring Bearer" |
| 2016, 2018 | ג'נרל הוספיטל | מקסי ג'ונס | מחליפה זמנית:  יולי 5, 2016 – יולי 29, 2016 יוני 1–4, 2018 |
| 2017–2021 | מלכת הדרום | קלי אן ואן אוקן | תפקיד חוזר; 21 פרקים |
| 2018 | The Love in the Attic: A True Story | דולי אוסטרייך | סרט טלוויזיה של Lifetime |
| 2022 | שיקגו PD | ראקל לנדרי | בפרק: Fool's Gold |
| 2022–2023 | חוק וסדר: מדור מיוחד | הבלשית גרייס מונסי | תפקיד ראשי (עונה 24) |
| 2023 | חוק וסדר: פשע מאורגן | הבלשית גרייס מונסי | בפרק: "With Many Names" |
פילמוגרפיה > קליפים

| שנה | קליפ | תפקיד | זמר |
| --- | --- | --- | --- |
| 2018 | "Give Me Your Hand" | עצמה | Shannon K |
פרסים ומועמדויות

| שנה | פרס | קטגוריה | יצירה | תוצאה |
| --- | --- | --- | --- | --- |
| 2010 | פרס אמי לתוכנית יומית | שחקנית צעירה מצטיינת בסדרת דרמה | ימי חיינו | מועמדות |
| 2012 | פרס אמי לתוכנית יומית | שחקנית צעירה מצטיינת בסדרת דרמה | ימי חיינו | מועמדות |
| 2018 | פרס אמי לתוכנית יומית | שחקנית משנה מצטיינת בסדרת דרמה דיגיטלית בשעות היום | סטטוס מערכת יחסים | מועמדות |
הערות שוליים

↑  Shrija Ganguly, Who is Molly Burnett? Meet the actor set to play Detective Grace Muncy in Law & Order: SVU Season 24, www.sportskeeda.com (באנגלית אמריקאית)
↑  Martin Holmes, 'Days of Our Lives' Alum Molly Burnett Joins 'Law & Order: SVU', TV Insider (באנגלית אמריקאית)
↑  Hayley Anderson, Law and Order SVU's Molly Burnett left as Grace Muncy after less than a year, Express.co.uk, ‏2023-08-08 (באנגלית)
גנגס

| --- | --- |

הגנגס בעיר ורנאסי
 מידע כללי
 אורך:  2,507 ק"מ
 ספיקה ממוצעת:  14,270 מ"ק לשנייה
 אגן ניקוז:  1,016,104 קמ"ר
 מוצא:  נהר הבהאגיראת'י ונהר האלאקנאדה בצפון הודו
 גובה מוצא הנהר:  7,756 מטרים
 יובלים:  Varuna River, נהר האלאקנאדה, פדמה, Gandaki River, בהאגיראת'י, Karmanasa River, Yarlung Tsangpo River, Sarayu, Burhi Gandak River, Punpun River, Son River, נהר מהאנאנדה, Ramganga, Tamsa River, יאמונה, גומטי, Gandak, Ghaghara River, Kosi River, Rāmgangā River 
 שפך:  מפרץ בנגל שבאוקיינוס ההודי
 מדינות באגן הניקוז:  הודו הודו הרפובליקה העממית של סין הרפובליקה העממית של סין נפאל נפאל בנגלדש בנגלדש
 
 
מאמינים הינדים רוחצים בגנגס במהלך טקס הינדי בורנאסי
"שושלת הגנגס", תבליט במאהאבליפורם
הגַּנְגֵּס (נקרא גם גנגא गङ्गा בשפות המדוברות בהודו) הוא נהר מרכזי בצפון הודו, הנחשב מקודש בדת ההינדית. אורכו הכולל של הנהר הוא 2,507 ק"מ.
מקורו בנהר הבהאגיראת'י הנשפך מקרחון גנגוטרי בהימלאיה (במדינת אוטראקהאנד), והוא חובר לנהר האלאקנאדה ליד דאופראיאג ויחד הם יוצרים את הגנגס. משם זורם הגנגס דרך המישורים הנרחבים של צפון הודו, זורם גם בבנגלדש ונשפך למפרץ בנגל לאחר שהוא מתפצל לשלוחות רבות. אחת השלוחות היא נהר ההוגלי הזורם ליד כלכותה. שלוחה נוספת היא נהר הפדמה שזורם לבנגלדש. שפך הנהר למפרץ בנגאל יוצר, יחד עם שפך הבראהמאפוטרה, את סונדרבאנס ("יערות יפים") שהוא האיסטואר הגדול בעולם. זהו אזור עשיר ביערות מנגרוב, ואחד מבתי הגידול העיקריים של הטיגריס הבנגלי.
נהר היאמונה - נהר חשוב בפני עצמו, וקדוש כמעט כמו הגנגס, הוא פלג של הגנגס, והם נפגשים ליד המקום בו עומדת העיר הקדושה פריאגראג'.
שני מינים של לווייתנים חיים בגנגס: נהרתן הגנגס ודולפין איראוואדי. בגנגס גם חי זן נדיר של כריש מים מתוקים, כריש הגנגס, עליו לא ידוע הרבה.
בהינדואיזם

הגנגס מואנש בהינדואיזם כאלה: "מא גנגה" (אמא גנגה), אימו של קארטיקיאה (אביו - אגני).
לאורך גדות הנהר ישנם מספר מקומות קדושים להינדים, בהם רישיקש, הארידוואר וואראנסי. ההינדים מאמינים שטבילה בנהר שוטפת את החטאים, ופיזור אפר הגופה בנהר משפר את החיים בגלגול הבא ואף להגיע למוקשה (שחרור מגלגל החיים) מוקדם יותר. הינדים אדוקים עורכים עליות לרגל לנהר כדי לרחוץ בו ולעשות מדיטציה על גדותיו.
לפי האגדה, ברהמה אסף את הזיעה מרגליו של וישנו ויצר את הגנגס. העובדה ששניים מהטרימורטי - שלושת המופעים של האל בהינדואיזם - נגעו בנהר הפכה אותו לקדוש במיוחד.
שנים לאחר מכן, מלך בשם סגר קיבל, בדרך קסם, שישים אלף בנים. יום אחד, המלך ערך טקס סגידה לטובת הממלכה. בטקס היה אמור להשתתף סוס, שנגנב על ידי אינדרה הקנאי. סגר שלח את כל בניו לכל רחבי העולם כדי לחפש את הסוס. הם מצאו אותו בשאול, ליד מלומד סגפן. הם חשבו שהסגפן גנב את הסוס והטיחו בו עלבונות והפרו את של סגפנותו. המלומד פתח את עיניו בפעם הראשונה מזה מספר שנים והביט בבניו של סגר. המבט שרף את כל שישים אלף הבנים לאפר.
נשמות בניו של סגר נעו ונדו בעולם כרוחות הרפאים שכן לא נערכו להם טקסי קבורה. כשבהגירטה, אחד מבניו של סגר מאישה אחרת שמע על גורלם, הוא נשבע להביא את גנגה לארץ כדי שהיא תטאטא את האפר לשמים.
בהגירטה התפלל לברהמה כדי שגנגה תרד לארץ. ברהמה הסכים, והורה לגנגה לרדת לארץ ולשאול כדי שנשמות קרוביו של בהגירטה יוכלו לעלות לשמים. גנגה היהירה נעלבה והחליטה לטאטא את כל הארץ בנפילתה מהשמים. בהגירטה המודאג התפלל לשיווה כדי שיעצור את נפילתה של גנגה.
גנגה נפלה על ראשו של שיווה. אבל שיווה כלא אותה בשערו ונתן לה לצאת רק בזרימה חלשה. מגעו של שיווה קידש עוד יותר את גנגה. תוך כדי דרכה לשאול יצרה גנגה נהר בארץ שבו יוכלו נשמות חסרות מזל להיטהר.
במיתולוגיה היוונית

במיתולוגיה היוונית, גנגס הוא שמו של אל נהר הגנגס שבתו היא נאיאדה בשם לימנאי.
או'היגינס (מחוז)

מחוז ליברטדור חנרל ברנרדו או'היגינס או בקיצור מחוז או'היגינס (בספרדית: Región del Libertador General Bernardo O'Higgins; הגייה ספרדית: [liβeɾtaˈðoɾ xeneˈɾal βeɾˈnaɾðo oˈçiɣins]), הוא אחד מ-16 מחוזות צ'ילה, והוא נקרא על שמו של ברנרדו או'היגינס ריקלמה אחד מהאבות המייסדים של צ'ילה. מחוז או'היגינס משתרע על פני שטח של 16,387 קמ"ר וגובל בצפון-מערב במחוז ולפראיסו, בצפון-מזרח במחוז המטרופוליני של סנטיאגו, במזרח בפרובינציית מנדוסה הארגנטיאנית, בדרום במחוז מאולה ובמערב באוקיינוס השקט. מבחינה מנהלית הוא מחולק לשלוש פרובינציות: קצ'אפואל, קולצ'גואה וקרדנל קארו שכוללות בתוכן 33 קומונות, שהבולטות שבהן הן רנקגואה שמשמשת גם כבירת המחוז, וסן פרננדו. במפקד האוכלוסין שנערך בשנת 2017 התגוררו באו'היגינס 914,555 תושבים.
גאוגרפיה

בתקופות שלפני הרביעון היו יערות נוטופאגוס נרחבים שכיסו חלק ניכר ממחוז או'היגינס.
מחוז או'היגינס הוא חלק מבית הגידול המצומצם של דקל היין הצ'יליאני שנמצא בסכנת הכחדה, בתקופות פרהיסטוריות בית הגידול של העץ האנדמי הזה השתרע על פני שטח גדול משמעותית.
היסטוריה > התקופה הפרה-קולוניאלית

התושבים הראשונים בשטח שמהווה היום את מחוז או'היגינס היו קבוצות של ציידים-לקטים שהשאירו עדויות לפעילותם בעיירה טגואה-טגואה שנמצאת היום בשטח קומונת סן ויסנטה, בין הממצאים שנמצאו באתר הארכאולוגי ניתן למנות כלי אבן וגבישי קוורץ, כמו גם שרידי מסטודונים, סוסים ואיילים. עד כמה שידוע האתר הארכאולוגי של לגונה דה טגואה-טגואה הוא היחיד באזור מרכז צ'ילה שמציג שרידי כיבוש אנושי מתקופת הפלאו-אינדיאנים, והשרידים שנמצאו שם מתוארכים לאמצע האלף ה-10 עד סוף האלף ה-9 לפנה"ס.
בהמשך בתקופה הארכאית (האלף ה-9 עד האלף ה-1 לפנה"ס) התושבים שאכלסו את האזור הזה נעו בין החוף, העמק ורכס האנדים והושפעו מהכחדת המגה-פאונה והחלפתה ביצורים קטנים יותר מה שגרם לשינויים חברתיים ותרבותיים עמוקים אצל מתיישבים פרהיסטוריים ראשונים אלה. שינויים שהמשיכו בתקופת האגרו-אלפאררו (ספ')‏ (300 לפנה"ס – 1470 לספירה) עם התפתחות החקלאות אצל השבטים הילידיים שהתיישבו באזור שהבולטים שבהם הם בני הצ'יקייאנס (ספ'). בהמשך עם התפשטות אימפריית האינקה שהשתלטתה כליל על האזור בשנת 1485, יושמו חידושים רבים שהחשובים שבהם היו טיפוח של מזון מן הצומח וייצור של לבנים מחימר, הגידולים החדשים שכללו שעועית, תירס, דלעת, וקינואה. שרובם דורשים השקיה גרמו למעבר של ההתיישבות לגדות שפך הנהרות ולשינוי צורת המגורים והחקלאות כשבתקופה זו עברו להתגורר בבתי חימר יחד עם תעלות השקיה והתפתחות ההורטיקולטורה.
היסטוריה > התקופה הקולוניאלית (1541–1811)

באמצע המאה ה-16 הגיעו הספרדים שהכניעו סופית את בני הצ'יקיאנס והאינקה בשנת 1545 וכמו בשאר חלקי צ'ילה החלו להשליט את המערכת המנהלית הקולוניאלית. במאה ה-17 הוקמו מספר יישובים קטנים אך את המעבר להתיישבות עירונית ניתן לייחס להקמתם של המרכזים העירוניים רנקגואה וסן פרננדו במהלך המאה ה-18.
היסטוריה > עצמאות צ'ילה (1811 – הווה)

מחוז או'היגינס של היום מורכב מהחטיבות (Departamentos) ההיסטוריות של רנקגואה וקולצ'גואה. שהיו חלק מפרובינציית סנטיאגו (ספ'), אחת משתי הפרובינציות (Provincias) הצ'ילאיניות יחד עם פרובינציית קונספסיון שהרכיבו את צ'ילה ב-1810 בעת הקמתה. כשפרובינציית סנטיאגו כללה את צפון צ'ילה עד מחוז מאולה המודרני, ופרובינציית קונספסיון הכילה את השטח שמדרום למאולה (כאשר ב-1811 נוספה פרובינציה צפונית נוספת, קוקימבו שחילקה את פרובינציית סנטיאגו לשתיים). במהלך העשור השני של המאה ה-19 הצטמצמם מעט שטחה של החטיבה המנהלית של קולצ'גואה כתוצאה מהקמת החטיבות של טלקה וקוריקו (שמרכיבות היום את מחוז מאולה). בעשור הבא חלו מספר רפורמות מנהליות בצ'ילה בהתאם לחוקה שנחקקה ב-1823, ובעקבותיה ב-1826 חולקו שלוש הפרובינציות הקיימות (קוקימבו, סנטיאגו וקונספסיון) ל-8 פרובינציות מנהליות מצפון לדרום. כאשר הרביעית שבהן הייתה פרובינציית קולצ'גואה שכללה את החטיבות של קולצ'גואה, קוריקו וטלקה, בעוד החטיבה המנהלית של רנקגואה נשארה חלק מפרובינציית סנטיאגו.
בעשורים הבאים של המאה ה-19 נעשו מספר שינויים בחלוקה האדמיניסטרטיבית, בין השאר החטיבה של טלקה פוצלה מקולצ'גואה לפרובינציה עצמאית ב-1833, ונכון לחלוקה המחודשת שנעשתה ב-1856 שכללה 13 פרובינציות, פרובינציית קולצ'גואה הכילה את החטיבות של קאופוליקן, קוריקו וסן פרננדו. גם בעשורים הבאים המשיכו התמורות כשב-1883 הוקמה אוה'יגינס כפרובינציה שנוצרה משטחים שהיו עד אז תחת פרובינציית סנטיאגו, וכללה את החטיבות המנהליות של מאיפו, רנקגואה וקצ'אפואל. ובמקביל אליה פרובינציית קולצ'וגואה עברה תמורות ונכון לחלוקה של 1891 שכללה 24 פרובינציות, היא כללה את החטיבות של קאופוליקן וסן פרננדו כשקוריקו פוצלה ממנה והפכה לפרובינציה עצמאית.
ב-1926 שוב נערכו שינויים בחלוקה האדמיניסטרטיבית של צ'ילה כשהפעם הפרובינציה של או'היגינס סופחה לפרובינציה של קולצ'גואה, בשם קולצ'גואה. השינוי המשמעותי הבא התרחש ב-1974 כשפרובינציית קולצ'גואה שוב התפצלה לשתי פרובינציות, או'היגינס וקולצ'גואה. והשינוי האחרון התרחש בינואר 1976 עם השינוי בחוקה שקבע שצ'ילה תחולק מצפון לדרום ל-13 מחוזות (Regiones) כאשר השישי מביניהם הוא מחוז ליברטדור חנרל ברנרדו או'היגינס שכולל את הפרובינציות של קולצ'גואה ואו'היגינס של 1974. כמו כן במסגרת הרפורמה תחת המחוזות (Regiones) שהיוו את הדרגה הראשונה בהיררכיה השלטונית, הפכו הפרובינציות (Provincias) לדרגה השנייה בהיררכיה והקומונות (Comunas) לדרגה השלישית. כאשר במסגרת החלוקה החדשה מחוז או'היגינס החדש הכיל את שתי הפרובינציות של קצ'אפואל וקולצ'גואה. עד שב-1979 פרובינציית קרדנל קארו פוצלה מפרובינציית קולצ'גואה, והפכה לפרובינציה השלישית של מחוז ליברטדור חנרל ברנרדו אוה'יגינס.
דמוגרפיה

על פי מפקד האוכלוסין שנערך בשנת 2017 במחוז ליברטדור חנרל ברנרדו או'היגינס מתגוררים 914,555 תושבים מתוכם 460,845 נשים (50.39%) ו-453,710 גברים (49.61%). כש-74.4% מהתושבים מתגוררים באזורים העירוניים של המחוז לעומת 25.6% שמתגוררים באזוריים הכפריים. האוכלוסייה היא תערובת של אירופאים שהגיעו בעיקר מספרד, גרמניה, שווייץ, צרפת, איטליה, אנגליה יוון ויוגוסלביה (כולל מהגרים ארגנטינאים) ושל גזעים ותרבויות ילידיות כמו גם מסטיסים. ולכן באזור יש תרבות הומוגנית המכונה "צ'יליאנידד". הערים המאכולסות ביותר במחוז הן רנקגואה בה מתגוררים 221,774 תושבים, סן פרננדו עם 73,973 תושבים ורנגו עם 58,825 תושבים.
אדמיניסטרציה

האזור מנוהל על ידי מושל (אינטנדנטה) שממונה על ידי הנשיא. רבקה קופר קלדרון היא האינטנדנטה הנוכחית (2020).
הנהלת המחוז מוטלת על הממשלה המחוזית שבראשה עומדים האינטנדנטה והמועצה המחוזית (Consejo Regional de Chile), הכוללת שישה עשר מנהלים מחוזיים (עשרה מקצ'אפואל, ארבעה מקולצ'גואה ושניים מקרדנל קארו).
אדמיניסטרציה > חטיבות מנהליות

למטרות ניהול פנים, מחוז ליברטדור גנרל ברנרדו או'היגינס מחולק ל-3 פרובינציות קצ'אפואל, קרדנל קארו וקולצ'גואה, שמחולקות ל-33 קומנות.
| פרובינציה | בירה | מספר | שם | שם בשפת מקור | תושבים 2017 |
| --- | --- | --- | --- | --- | --- |
| קצ'אפואל | רנקגואה | 1 | קודגואה | Codegua | 12,988 |
| קצ'אפואל | רנקגואה | 2 | קוינקו | Coinco | 7,359 |
| קצ'אפואל | רנקגואה | 3 | קולטאוקו | Coltauco | 19,597 |
| קצ'אפואל | רנקגואה | 4 | דוניואה | Doñihue | 20,887 |
| קצ'אפואל | רנקגואה | 5 | גרנאנרוס | Graneros | 33,437 |
| קצ'אפואל | רנקגואה | 6 | לאס קאברס | Las Cabras | 24,640 |
| קצ'אפואל | רנקגואה | 7 | מצ'אלי | Machalí | 52,505 |
| קצ'אפואל | רנקגואה | 8 | מיואה | Malloa | 13,407 |
| קצ'אפואל | רנקגואה | 9 | מוסטסאל | Mostazal | 25,343 |
| קצ'אפואל | רנקגואה | 10 | אוליבאר | Olivar | 13,608 |
| קצ'אפואל | רנקגואה | 11 | פאומו | Peumo | 14,313 |
| קצ'אפואל | רנקגואה | 12 | פיצ'ידגואה | Pichidegua | 19,714 |
| קצ'אפואל | רנקגואה | 13 | קינטה דה טילקוקו | Quinta de Tilcoco | 13,002 |
| קצ'אפואל | רנקגואה | 14 | רנגקגואה | Rancagua | 241,774 |
| קצ'אפואל | רנקגואה | 15 | רנגו | Rengo | 58,825 |
| קצ'אפואל | רנקגואה | 16 | רקינואה | Requínoa | 27,968 |
| קצ'אפואל | רנקגואה | 17 | סן ויסנטה דה טגואה-טגואה | San Vicente de Tagua Tagua | 46,766 |
| קרדנל קארו | פיצ'ילמו | 18 | לה אסטרייה | La Estrella | 3,041 |
| קרדנל קארו | פיצ'ילמו | 19 | ליטואצ'ה | Litueche | 6,294 |
| קרדנל קארו | פיצ'ילמו | 20 | מרצ'יגואה | Marchigüe | 7,308 |
| קרדנל קארו | פיצ'ילמו | 21 | נבידאד | Navidad | 6,641 |
| קרדנל קארו | פיצ'ילמו | 22 | פארדונס | Paredones | 6,188 |
| קרדנל קארו | פיצ'ילמו | 23 | פיצ'ילמו | Pichilemu | 16,394 |
| קולצ'גואה | סן פרננדו | 24 | צ'פיקה | Chépica | 15,037 |
| קולצ'גואה | סן פרננדו | 25 | צ'ימברונגו | Chimbarongo | 35,399 |
| קולצ'גואה | סן פרננדו | 26 | לולול | Lolol | 6,811 |
| קולצ'גואה | סן פרננדו | 27 | ננקאגואה | Nancagua | 17,833 |
| קולצ'גואה | סן פרננדו | 28 | פלמייה | Palmilla | 12,482 |
| קולצ'גואה | סן פרננדו | 29 | פראליו | Peralillo | 11,007 |
| קולצ'גואה | סן פרננדו | 30 | פלאקייה | Placilla | 8,738 |
| קולצ'גואה | סן פרננדו | 31 | פומאנקה | Pumanque | 3,421 |
| קולצ'גואה | סן פרננדו | 32 | סן פרננדו | San Fernando | 73,973 |
| קולצ'גואה | סן פרננדו | 33 | סנטה קרוז | Santa Cruz | 37,855 |
כלכלה

הכלכלה במחוז או'היגינס מבוססת על תעשייה וחקלאות, כשפעילות התעשייה והיצוא העיקרית מתרחשת במכרה הנחושת אל טניינטה (El Teniente) התורם 7.7% מייצור הנחושת של צ'ילה. העפרות מעובדות במפעלים בעיירות סוול וקולון ונשלחות מנמל סן אנטוניו שבמחוז ולפראיסו. תמציות הביניים כוללות מוליבדן וכסף.
החקלאות תורמת 30.1% מהתמ"ג במחוז. אחד מכל ארבעה דונם של מטעי פירות בצ'ילה הוא במחוז או'היגינס. הגידולים העיקריים הם תפוחים ואגסים, ואחריהם ענבים, שזיפים, קיווי ונקטרינות. בנוסף יש מפעלים לייצור מיצי פירות ופירות מיובשים. כשגם עדרי בקר ניתן למצוא במחוז לרב.
במהלך השנים האחרונות חלה התפתחות משמעותית בענף היערנות, בעיקר מטעים של אקליפטוס ואורני רדיאטה.
תרבות

מחוז או'היגינס ידוע גם כ"פרובינציית הואסו" על שם הבוקרים הצ'יליאניים הנקראים "הואסו" (אנ'). וידועים בלבוש מסורתי הכולל אבנטים ואריגי בד המכונים מנטות (ספ') הנארגים על נולים אנכיים כבדים לשם יצירת דוגמאות של עלי גפן, אשכולות ענבים, אורנים ופרחים או על נולים אופקיים לשם יצירת עיצובים של פסים צבעוניים.
מחוז או'היגינס יושב על ידי ספרדים (בייחוד אנדלוסים, בסקים, אראגונים ונווארים) ואירופאים אחרים. משפחות צרפתיות ואיטלקיות הקימו את ענף היין החשוב, ודרך היין היא אחת האטרקציות התיירותיות העיקריות של עמק קולצ'גואה. ניתן למצוא גם מבשלות בירה, מורשת ההתיישבות הגרמנית והשווייצרית. כמו גם עדרי בעלי החיים שהושפעו במיוחד מההתיישבות של מהגרים בריטים, יוונים ויוגוסלביים.
הערות שוליים

↑  "Decreto Ley 2339. Otorga denominación a la Región Metropolitana y a las regiones del país, en la forma que indica". Ley Chile (בספרדית). Biblioteca del Congreso Nacional de Chile. 10 באוקטובר 1978. נבדק ב-26 ביולי 2012. {{cite web}}:  (עזרה)
↑  WEB DISEMINACIÓN CENSO 2017 WEB DISEMINACIÓN CENSO 2017, resultados.censo2017.cl
↑  Thomas T. Veblen, Robert S. Hill and Jennifer Read (1996) The Ecology and Biogeography of Nothofagus Forests, Yale University Press, 403 pages ISBN 0-300-06423-3
↑  Rancagua y los valles de Cachapoal y Colchagua (1500-2007) - Memoria Chilena, Memoria Chilena: Portal (בספרדית)
1 2  WEB DISEMINACIÓN CENSO 2017, resultados.censo2017.cl
| מחוזות ופרובינציות צ'ילה צ'ילה |
| --- | --- | --- |
| או'היגינס (רנקגואה) | קולצ'גואה • קצ'אפואל • קרדנל קארו |  |
| אטקמה (קופיאפו) | ואסקו • צ'ניאראל • קופיאפו |  |
| אייסן (קויאיקה) | אייסן  • חנרל קאררה • קויאיקה • קפיטן פראט |  |
| אנטופגסטה (אנטופגסטה) | אל לואה • אנטופגסטה • טוקופייה |  |
| אראוקניה (טמוקו) | מאייקו • קאוטין |  |
| אריקה ופרינאקוטה (אריקה) | אריקה • פרינאקוטה |  |
| ביוביו (קונספסיון) | אראוקו • ביוביו • קונספסיון |  |
| ולפראיסו (ולפראיסו) | אי הפסחא • ולפראיסו • לוס אנדס • מרגה מרגה • סן אנטוניו • סן פליפה דה אקונקגווה • פטורקה • קיוטה |  |
| טרפקה (איקיקה) | איקיקה • טמרוגל |  |
| לוס לאגוס (פוארטו מונט​) | אוסורנו • יאנקיווה • פאלנה • צ'ילואה |  |
| לוס ריוס​ (ואלדיביה) | ואלדיביה • רנקו |  |
| מאולה (טלקה) | טלקה • לינארס • קאוקנס • קוריקו |  |
| מגאיאנס ואנטארקטיקה צ'ילנה (פונטה ארנס)​ | אולטימה אספרנסה • אנטארקטיקה צ'ילנה​ • טיירה דל פואגו • מגאיאנס |  |
| מטרופולין סנטיאגו (סנטיאגו דה צ'ילה​) | טלגנטה • מאיפו • מליפייה • סנטיאגו • צ'קאבוקו • קורדיירה |  |
| ניובלה (צ'ייאן) | איטטה • דיגואין • פונייה |  |
| קוקימבו (לה סרנה) | אלקי • לימארי • צ'ואפה |  |
| --- | --- |
בקרת זהויות :  NLI: 987007562132405171  GND: 7716421-0  LCCN: n82268032  MusicBrainz: 6a743600-5468-4dba-aa84-cf096cf697da  VIAF: 125521295   WorldCat (עם VIAF): 125521295 
מפת האקלים של המחוז.
חלוקה של מחוז או'היגינס לפרובינציות וקומונות.
קתדרלה בכיכר הגיבורים ברנקגואה.
פיצ'ילמו
מטע אקליפטוס במחוז.
ניסי נאש

| --- | --- |

 לידה:  23 בפברואר 1970 (בת 55) קליפורניה, ארצות הברית
 שם במה:  Niecy Nash 
 שם לידה:  Carol Denise Ensley 
 מדינה:  ארצות הברית 
 תקופת הפעילות:  מ-1995
 מקום לימודים:  California State University, Dominguez Hills  תיכון גרדנה 
 בן זוג:  דון נאש (1994–2000)  ג'יי טאקר (2010–2019)  ננסי בטס (2020–)
 צאצאים:  3
 פרסים והוקרה:  פרס אמי לשחקנית הטובה ביותר במיני סדרה או בסרט טלוויזיה (2023)  Black Reel Award for Outstanding Actress, TV Movie or Limited Series (2019)  כוכב בשדרת הכוכבים בהוליווד 
 http://www.niecynash.com/
 פרופיל ב-IMDb
 
קרול דניס "ניסי" נאש-בטס (באנגלית: Carol Denise "Niecy" Nash-Betts; נולדה ב-23 בפברואר 1970) היא שחקנית טלוויזיה, קומיקאית, ומנחת תוכניות טלוויזיה אפרו-אמריקאית.
נאש זכתה בפרס אמי לתוכנית יומית על התוכנית "בית נקי". היא שיחקה בקומדיה "רינו 911", קיבלה מועמדות לפרס אמי לשחקנית משנה ומועמדות לפרס בחירת הקהל לשחקנית משנה בקומדיה עבור משחקה ב"מחזיקות מעמד". כיכבה כדניס המפיל בקומדיה "מלכות הצעקה". שיחקה במיני-סדרה "כשהם רואים אותנו" בתפקיד דולורוס וויס שעליו הייתה מועמדת לפרס אמי כשחקנית הראשית הטובה ביותר. ב-2018 קיבלה כוכב בשדרת הכוכבים בהוליווד. שיחקה בסדרות של נטפליקס "אמת או חובה" וכן בסדרה עטורת השבחים "דאהמר - מפלצת: סיפורו של ג'פרי דאהמר" תפקיד עליו הייתה מועמדת לפרס גלובוס הזהב ופרס גילדת שחקני המסך ועליו זכתה בפרסי בחירת מבקרי הטלוויזיה, ובפרס NAACP Image.
ראשית חייה

נולדה בשם קרול דניס אנסלי בפאלמדייל, קליפורניה, ארצות הברית, להוריה סוני אנסלי ומרגרט אנסלי. ב-1985 נורתה אמה על ידי בן זוג ממנו נפרדה ונפצעה קשה. ב-1993 אחיה בן ה-17 מייקל אנסלי נורה ונהרג על ידי בן כיתתו רובר הרד. לנאש יש קעקוע עם שמו של אחיה על גבה. אמה הקימה ארגון בשם "אמהות נגד אלימות בבתי הספר" לאחר רצח האח. נאש היא בוגרת אוניברסיטת דומינגז הילס בקליפורניה, ארצות הברית.
חיים אישיים

נאש הייתה נשואה במשך 13 שנה לכומר דון נאש, השניים התגרשו בשנת 2007. לזוג שלושה ילדים משותפים דומיניק נאש (נולד: 1991) - מפיק, דוניאל מיקל נאש (נולדס: 1995) - שחקנית ודיה נאש (נולדה: 1999) - שחקנית. שתי בנותיה הופיעו בתפקידים קטנים יחד עם אימן בתוכניות "רינו 911", "אמת או חובה" ו"דאהמר-מפלצת".
בספטמבר 2010 היא התארסה לג'יי טאקר, היא השתתפה בתוכנית ריאליטי על ההכנות לחתונה ועל החיים אתו ועם בנו. בשנת 2011 השניים התחתנו והתגרשו בשנת 2019.
בשנת 2020 התחתנה נאש עם הזמרת ג'סיקה בטס.היא בחרה שלא לתייג את הנטייה המינית שלה, ואינה מרגישה שהיא יוצאת מהארון עכשיו מכיוון שלא הרגישה מדוכאת מינית קודם לכן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | גברים בצד | אישה בדיינר |  |
| 1999 | המזל של קוקי | וונדה קרטר |  |
| 1999 | הרווק | כלה אפרו-אמריקאית |  |
| 2003 | המבוקש ביותר במאליבו | גלדיס |  |
| 2004 | תצוגת שיער | דברה |  |
| 2005 | נחש מי | נעמי |  |
| 2005 | Here Comes Peter Cottontail: The Movie | אמא רובין (קול) |  |
| 2007 | שם קוד: המנקה | ג'קוזי |  |
| 2007 | רינו 911!: מיאמי | סגנית ריינשה ויליאמס |  |
| 2007 | מבשלים! | פרת משה רבנו בריגס |  |
| 2008 | הורטון שומע מישהו | מיס ילפ (קול) |  |
| 2009 | למה אנחנו צוחקים: קומיקאים שחורים על קומדיה שחורה | עַצמָה |  |
| 2009 | לא נשבר בקלות | מישל |  |
| 2009 | ההצעה | דיילת |  |
| 2009 | כוח G | רוזליטה |  |
| 2013 | תבטח בי | אנג'י |  |
| 2013 | Nurse 3D | רגינה |  |
| 2014 | Walk of Shame | נהגת אוטובוס |  |
| 2014 | סלמה | ריצ'י ג'ין ג'קסון |  |
| 2017 | לחיות בקטן | אשת מכירות |  |
| 2020 | Uncorked | סילביה |  |
| 2022 | יוֹפִי | אמא של ביוטי |  |
| 2023 | Origin | מריון ווילקרסון |  |
| 2024 | Cosmetic Criminals | הסוכנת בורדו | קצר |
עדות

ערך זה עוסק בעדות במשפט. אם התכוונתם למשמעות אחרת, ראו .
.
מזכירת המדינה האמריקאית הילרי קלינטון מעידה בפני הסנאט
דוד בן-גוריון מעיד בפני ועדת החקירה האנגלו-אמריקאית לענייני ארץ ישראל בירושלים
מרדכי אליעזר גרישפן, אחיו של הרשל גרינשפן, מעיד במשפט אייכמן בירושלים
עדות היא מסירת תיאור של מאורע או נושא מסוים, על ידי מי שחווה אותם בצורה קרובה. עדות נמסרת במקרים אחדים:
במשטרה, במסגרת חקירה של אירוע.
בבית המשפט, כניסיון לבירור האמת במסגרת ההליך המשפטי.
בוועדת חקירה, במסגרת בחינה של אירועים חריגים.
במחקר היסטורי, לשם תיעוד המאורעות הנחקרים.
עדות בבית משפט

עדות בבית משפט ניתנת על-פי דיני הראיות.
עד מעיד בבית משפט על כל מה שקלט במישרין בחושיו (ראיתי את..., שמעתי קול נפץ..., חשתי חום רב... ). העד רשאי להעיד עובדות אלה בלבד. התרשמותו, דעותיו ומסקנותיו של העד מאותן עובדות פסולות בדרך כלל כראיה, בהיותן "עדות סברה".
עדות של עד מומחה, כגון רופא, פסיכולוג, שמאי וכדומה, שונה מעדות רגילה, מאחר שבית המשפט רשאי לקבל את המסקנות של המומחה העולה מהממצאים שלפיו.
עדות בבית משפט > עדות מפי השמועה

עדות מפי השמועה או עדות שמיעה, משמעה דברים ששמע אדם מפי אחר. עדות מפי השמועה אסורה על פי דיני הראיות, למעט חריגים מסוימים, שכן האדם ששמע את הדברים אינו יכול להיחקר לגבי אמיתות תוכנם. צד להליך משפטי אינו רשאי להביא עד שיספר על דברים ששמע מפי אחר ולא קלט אותם בעצמו באופן בלתי אמצעי. החריגים הם, עדות על דברים שאמר אדם בעת אירוע אלימות. לדוגמה, אדם מוכה צועק "פלוני, מדוע אתה מכה אותי". אמירה זו תהיה קבילה גם אם תובא על ידי האדם ששמע אותה. כמו כן, אמירות המלוות מעשה או אמירות שנאמרות בעת אירוע מרגש, גם הן קבילות אם אדם כלשהו יעיד לגבי עצם אמירתן. הרציונל הוא שאמירות כאלה אינן חשודות כאי אמירת אמת עקב הנסיבות בהן הן נמסרות.